आखाय आव मा 5 लोकेल दाव थैनाय फोरखौ लानानै थाना याव थांबाय सासे आय़जो आ, थैनाय दाव फोरखौ लानानै बुथारग्रा नि मुंजों मोनसे एजाहार होयो, जाथाय आ हाजो नि, एजाहार आव सा 3 बुथारग्रा फोर सरिफुल, हासिना आरो ईक्राम नि मुं खौ लिरना होदों, आयजो आ हाजो नि खोला बर्नि नि होनना मिथिना मोनदों, मुङा तशलिमा बेगम, जाथायनि सोमोन्दै बुंनाय बादिब्ला तशलिमा या फिसिनाय दाव हांसो आ सरिफुल नि आबाद फोथार आव थांनानै नष्त खालामना होनायनि थाखाय ननै नि गेजेराव नांलायनाय जाबायनो थायोमोन, बेबायदि नि गेजेरावनो रबिबारखालि तशलिमा नि दाव फोरखौ सा 3 सुबुं आ बिष होनानै बुथारनायनि गिदिर अजद होयो, दायो थाना याव थांनानै तशलिमा नि दाबि, न्याय नांगौ होनना, बे जाथाय आ हाजु आव गोबां सावरायजादों, जाथाय आ गुबुन रोखोमनिब्लाबो नाथाय तशलिमा या आयेन बादियै थांनाय आ गोबां जों नो मोजां मोनजादोंबो।
 बितिआर नि सदर सहर कक्राझार आव मैया सम्बारखालि बदलेन्द जनजाति सुरक्सा मन्स आ 3 घन्ता नि धर्ना हाबाफारि लानाय जादोंमोन, आफादगिरि जनकलाल बसुमतारि, लोगोसे दावराव देख्रेब नार्जारि बिथांमोननि दैदेननाय आव नो जायो बे हाबाफारि आ, बितिआर जों लोगोसे गासै आसाम आव नो जनजाति फोरनि हा खौ दखल खालामना लानायफोरनिफ्राय उदां खालामनो दाबि दैखाङो। , बे हा दखल खालामना लाग्राफोरखौ होखारनो दाबि दैखांदों, खौरां बिजोंनि गेजेरजों दावराव देख्रेब नार्जारि बिथाङा गौहाति जौसिन बिजिरसालि खौ आसाम लेन्द रेभिनिउ एक्त नि 10 नं दफा बादियै बितिआर जों लोगोसे गासै आसाम नि नो आयेन बेरेखा यै दखल खालामना लाग्रा फोर निफ्राय उदां खालाम होनना खावलायो, बितिआर आव 3 लाख 79 रोजा 505 बिघा जनजाति फोरनि हा या गुबुन नि दखल आव दं होनना बो बुङो बिथाङा, मैया नि धर्ना हाबाफारि आव बारग एमपि सानसुमा खुंगुर बैसुमुथियारि बिथाङा बो दंमोन, बिथाङा बिजिरसालि नि बिथोन बादियै प्रमद बर बिथाङा हा दखल खालामना लाग्रा फोरखौ होखारनो नांगौ होनना बुङो, आयेन बादियै, धर्ना हाबाफारि जोबनायनि उनाव जिल्ला बेंगिरि नि गेजेरजों रायजो नि गिबि मन्थ्रि नि सिम गोसोखांलाय गथायदों होनना मिथिना मोनदों।
 साखनद्रा नि नंखाय खौरां फोसावना लानानै हमजालायबाय आयजो जों लोगोसे सासे हौवा, लंका नि काकि आव साखनद्रा नि नंखाय खौरां फोसावदोंमोन, हमजानाय हौवा नि मुङा खाइरुल ईश्लाम आरो आयजो नि मुङा ममता बेगम, सानैनिबो न आ काकि नि 2 नं तङिया याव, साखनद्रा खौ लानानै खाइरुल आ ससियेल मिदिया याव खन्थाय मोनसे लिरदोंमोन, बे खन्थाय खौ नो सेयार खालामदोंमोन ममता बेगम मुंनि आय़जो आ, सानैखौबो हमनानै पुलिस फोरा नायबिजिरनायखौ जागायबाय।
 एशियान बक्सिं स्कुवाद आव अंकुशिता बर, लाभलिना बरगोहाइ आरो शिव थापा या जायगा मोननो हादों, 30 अक्तोबर निफ्राय 12 नबेम्बर सिम जर्दान आव जानो गोनां गेलेनाय बादायलायनाय आव गेलेनो थाखाय जायगा मोनदों, अंकुशिता या 66 केजि आव, लाभलिना या 75 आरो शिब आ 63. 5 केजि नि आव गेलेगोन होनना मिथिना मोनदों। 